text: টাঙ্গাইলে তিন দিনব্যাপী নাট্য উৎসব শুরু - টি নিউজ বিডি
  বিনোদন,সদর,সর্বশেষ ৫০
  ফেব্রুয়ারী 26, 2020 জয় সাহা	মন্তব্য করুন
  স্টাফ রিপোর্টার: মুজিব বর্ষ উদযাপন উপলক্ষে 'জঙ্গি-অবক্ষয়-দুর্নীতি, মানবে না এ সংস্কৃতি' স্লোগানে সাংস্কৃতিক নগরী টাঙ্গাইলে তিন দিনব্যাপী নাট্য উৎসব শুরু হয়েছে। বুধবার (২৬ ফেব্রুয়ারি) সন্ধায় টাঙ্গাইল কেন্দ্রীয় শহীদ মিনার প্রাঙ্গণে নগর নাট্যদলের পথনাটক 'আদাব' প্রদর্শনের মধ্যদিয়ে এ উৎসব শুরু হয়।
  বিশিষ্ট নাট্যকার মান্নান হীরা রচিত 'আদাব' পথনাটকটি পরিচালনা করেন নগর নাট্যদলের উৎপল কুমার।
  একইদিন সন্ধ্যা সাড়ে ৭টায় টাঙ্গাইল শিল্পকলা একাডেমির নাট্যমঞ্চে সংকেত নাট্যদলের পরিবেশনায় মান্নান হীরার রচনা ও পরিচালনায় স্বপ্নে ঘেরা মাটি' নাটক 'মঞ্চায়িত হয়।
  টাঙ্গাইল শিল্পকলা একাডেমির নাট্যমঞ্চে আগামী ২৭ ফেব্রুয়ারি সন্ধ্যা সাড়ে ৭টায় টাঙ্গাইল থিয়েটারের পরিবেশনায় আবু আল সাঈদ রচিত ও রতন দত্তের পরিচালনায় 'গদি' নাটকটি মঞ্চায়িত হবে। একই মঞ্চে আগামী ২৮ ফেব্রুয়ারি হঠাৎ নাট্য সম্প্রদায় আকতারুল ইসলাম জিন্নাহ রচিত 'সঙযাত্রা' নাটকটি পরিচালনা করবেন লুৎফর রহমান মল্লিক।
  উল্লেখ্য, গত ১২ ফেব্রুয়ারি সকালে প্রধানমন্ত্রী শেখ হাসিনা ভিডিও কনফারেন্সের মাধ্যমে সারাদেশের নাট্য উৎসবের উদ্বোধন করেন। সংস্কৃতি বিষয়ক মন্ত্রণালয়ের পৃষ্ঠপোষকতায় মুজিব বর্ষে বাংলাদেশ গ্রুপ থিয়েটার ফেডারেশন নাট্য উৎসবের আয়োজন করছে। শিল্পকলা একাডেমি নাট্য উৎসবের সহযোগিতা করছে।
  টাঙ্গাইলে তিন দিনব্যাপী ফলদ বৃক্ষ মেলা সমাপ্ত
  পূর্ববর্তী পোস্টবিদ্রোহীরা আওয়ামী লীগের গুরুত্বপূর্ণ কোন পদে নয়- জেলা আ.লীগপরবর্তী পোস্টটাঙ্গাইল সদরের বাসাখানপুর বাজারে অগ্নিকান্ড